Diari Oficial de la Generalitat Valenciana


Sumari del DOGV 7404, del 17-11-2014 (2014/10545)

Informació pública de la sol·licitud d'autorització administrativa i aprovació del projecte d'execució corresponent a la xarxa de distribució de gas natural al municipi de San Isidro, a la província d'Alacant. Expedient número CBREDE/2014/14/03.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10212


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa i aprovació del projecte d'execució corresponent a la xarxa de distribució de gas natural al municipi de San Isidro, a la província d'Alacant. Expedient número CBREDE/2014/14/03. [2014/10966]  
Als efectes previstos en l'article 73 de la Llei 34/1998, de 7 d'octubre, del Sector d'Hidrocarburs, i en l'article 78 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa de la instal·lació de gas natural, que es detalla a continuació:  
  
Peticionari: Gas Natural Cegas, SA.  
Situació: terme municipal de San Isidro.  
Documents sotmesos a informació pública:  
- Projecte. Xarxa de distribució de gas natural al municipi de San Isidro.  
Característiques de les instal·lacions:  
· Canalització xarxa MOP 0,4 bar: 2 326 m de polietilé PE 100 SDR 17,6 i Ø 90 mm i 2 466 m de polietilé PE100 SDR 17,6 i Ø 63 mm.  
  
· Connexió: ERM MOP 10/0,4 bar del gasoducte MOP 10 bar, eix Formentera del Segura, Los Palacios, San Fulgencio, San Isidro, Dolores, Catral, Daya Nueva i Daya Vieja, objecte d'un altre projecte.  
· Zona geogràfica: nucli urbà i futures zones d'expansió de San Isidro, segons es definix en el pla número P-PAA 01 àrea d'autorització del projecte.  
Pressupost: 231 772,92 euros.  
  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació indicada, al Servici Territorial d'Energia, siti al carrer de Churruca, número 29, segona planta, d'Alacant, així com dirigir a l'esmentat servici territorial les al·legacions, per duplicat, que es consideren oportunes en el termini de 20 dies comptats a partir del següent al de la publicació d'este anunci. Transcorregut l'esmentat termini sense realitzar al·legacions, es considerarà que estan conformes, i decauran en el dret al tràmit corresponent. Això, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Alacant, 28 d'octubre de 2014.- El cap del Servici Territorial d'Energia: Ramón Esplugas Pérez.